# Γιοβάν Τσαούς

### Από τη Βικιπαίδεια, την ελεύθερη εγκυκλοπαίδεια

O Γιοβάν Τσαούς ήταν ένας έλληνας λαϊκός τραγουδιστής και συνθέτης ρεμπέτικων τραγουδιών. Το πραγματικό του όνομα ήταν Γιάννης Εϊτζιρίδης ή Ετσειρίδης. Επρόκειτο για έναν σπάνιο μουσικό, ο οποίος όμως άφησε πίσω του μικρό έργο.

## [Επεξεργασία] Βιογραφία

Ο Γιοβάν (Ιωάννης) Εϊτζιρίδης γεννήθηκε το 1893 και ήταν ποντιακής καταγωγής. Υπηρέτησε στον τουρκικό στρατό ως "τσαούς" (= λοχίας) στον οποίου και έμεινε μετά προσωνύμιο. Στην Τουρκία ήταν γνωστός μουσικός και λέγεται ότι έπαιξε ακόμα και στη αυλή του σουλτάνου Αβδούλ Χαμίτ. Μετά το άδοξο τέλος της Μικρασιατικής εκστρατείας και την ανταλλαγή πληθυσμών ο Τσαούς ήρθε στην Ελλάδα, και εγκαταστάθηκε στον Πειραιά όπου εργάστηκε ως ράφτης. Δεν ασχολήθηκε ποτέ επαγγελματικά με τη μουσική. Πέθανε το 1942 από δηλητηρίαση.

## [Επεξεργασία] Έργο

Ο Τσαούς φέρεται επίσημα να έχει ηχογραφήσει μόνο 13 δικά του καταπληκτικά τραγούδια με τις φωνές του Αντώνη Καλυβόπουλου και του Στελλάκη Περπινιάδη . διότι όπως πολλοί μεγάλοι συνθέτες της εποχής (Βαγγέλης Παπάζογλου, Ανέστος Δελλιάς, Γιώργος Μπάτης και άλλοι) σταμάτησε να ηχογραφεί το 1937 επειδή αρνείτο να υποβάλεται στην λογοκρισία που επέβαλε εκείνη τη χρονιά το καθεστώς του Μεταξά Ανάμεσα σε αυτά γνωστότερο είναι ίσως το "Πέντε μάγγες στο Περαία", τραγούδι με πρωτόγνωρα για το ρεμπέτικο σουίνγκ στοιχεία. Τα υπόλοιπα τραγούδια του Γιοβάν Τσαούς φέρονται να είναι τα "Βλάμισσα", "Διαμάντω αλανιάρα", "Γιοβάν Τσαούς", "Γελασμένος", "Παραπονιούνται οι μάγκες" ,"Κατάδικος", "Μάγκισσα", "Σε μια μικρούλα", "Η Ελένη η ζωντοχήρα", "Ο πρεζάκιας" και το δημοτικοφανές "Δροσάτη Πελοπόννησος". Οι μόνες ηχογραφήσεις που έκανε ο Γιοβάν Τσαούς έγιναν την περίοδο 1935-1937.
Λέγεται ότι τους στίχους των τραγουδιών του δεν τους έγραφε ο ίδιος, αλλά η γυναίκα του Αικατερίνη Χαρμουτζή.

Ανακτήθηκε από "http://el.wikipedia.org../../../%CE%B3/%CE%B9/%CE%BF/%CE%93%CE%B9%CE%BF%CE%B2%CE%AC%CE%BD_%CE%A4%CF%83%CE%B1%CE%BF%CF%8D%CF%82_63d2.html"

Κατηγορίες: Έλληνες συνθέτες | Έλληνες στιχουργοί | Έλληνες τραγουδιστές | Ρεμπέτες | Γεννήσεις το 1893 | Θάνατοι το 1942

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Français
- Türkçe